**Party for Everybody** (з англ. — «Вечарынка для ўсіх») — песня, з якой музычны калектыў «Буранаўскія бабулі» прадстаўляў Расію на конкурсе песні Еўрабачанне 2012 у Баку.

Песня стала пераможцам адборачнага тура 2012 года, які адбыўся 7 сакавіка 2012 года ў Маскве. Па выніках прапарцыйнага складання вынікаў глядацкага і судзейскага галасавання гурт атрымаў 38,51 бала, апярэдзіўшы свайго бліжэйшага суперніка — дуэт Дзімы Білана і Юліі Волкавай з іх песняй «Back to Her Future» — на 9,26 бала.

22 мая 2012 года песня паспяхова прайшла ў фінал конкурса песні Еўрабачанне 2012, заняўшы першае месца ў сваім паўфінале, а 26 мая па выніках галасавання ў фінале заняла другое месца.

Стварэнне
---------

Словы песні на ўдмурцкай мове, па прызнанні ўдзельніц калектыву, напісала мастацкі кіраўнік «бабуль» Вольга Туктарова, тады як аўтарам англамоўнай часткі стала вядомая брытанская паэтка Мэры Сьюзэн Эплгейт, якая супрацоўнічала, у прыватнасці, з Modern Talking і Кайлі Міноўг. *«Я не буду нават называць імя аўтара, не вымаўлю, яна не руская»*, — падзялілася з карэспандэнтам «Камсамольскай праўды» мастацкі кіраўнік «Буранаўскіх бабуль» Вольга Туктарова. Музыку да «Party for Everybody» напісалі вядомыя кампазітары Віктар Дробыш і Цімафей Лявонцьеў. Характэрна, што ўдмурцкія і англійскія словы кампазіцыі пісаліся асобна: калі «Буранаўскія бабулі» прыехалі на студыю з напісаным імі тэкстам, англамоўны варыянт таксама быў ужо гатовы. Калі ўдзельніцам ансамблю перавялі яго словы, тыя, па сведчанні Туктаровай, выявілі іх дзіўнае супадзенне з тым, што прывезлі яны:

|  |  |  |
| --- | --- | --- |
| "| Мы спяваем пра тое, што затапілі печку, замясілі цеста, заслалі абрус белы і чакаем сваіх дзяцей дадому. І кажам, што прыехалі дадому дзеці нашыя, будзем весяліцца і танцаваць. | "|

Вучыць англійскія словы, як вынікае з інтэрв’ю «Буранаўскіх бубуль», ім было зусім нескладана.

Еўрабачанне-2012
----------------

Меркаванні расійскіх музычных прадзюсараў і крытыкаў наконт шанцаў песні і калектыву ў цэлым на перамогу падзяліліся. Так, Артур Гаспарян паведаміў журналістам, што Еўропа можа ўспрыняць «Буранаўскіх бабуль» як «музычны атракцыён», з прычыны чаго іх *«шанец на перамогу мінімальны»*, а Іосіф Прыгожын, нягледзячы на адсутнасць упэўненасці ў лідарстве «Буранаўскіх бабуль» на конкурсе, падкрэсліў іх арыгінальнасць і індывідуальнасць. Ігар Круты, насупраць, назваў удзельніц ансамблю «цудоўнымі» і сказаў, што *«не здзівіцца, калі яны выйграюць і Еўрабачанне ў цэлым»*. Расійскі музычны крытык Гуру Кен, назваўшы гурт «феноменам», высока ацаніў шанцы «Буранаўскіх бабуль» на перамогу, паколькі яны *«трапляюць адразу ў некалькі ўмоўных „фарматаў" Еўрафэсту — і як відавочныя фрыкі, і як трэш-поп, і як народнікі»*, а таксама адзначыў сярод плюсаў неўласцівую для расійскай эстрады шчырасць. Кацярына Гечмен-Вальдэк, прадзюсар Аляксея Вараб’ёва, які ўдзельнічаў у Еўрабачанні-2011, назвала выбар журы і гледачоў адзіна правільным, аднак ацэньваць шанцы гурта на перамогу не стала, спаслаўшыся на распаўсюджанае меркаванне аб палітычным значэнні конкурсу. Рок-журналіст Арцемій Троіцкі, вядомы сваім прахалодным стаўленнем да конкурсу «Еўрабачанне», таксама станоўча адазваўся аб перамозе гурта. *«„Буранаўскія бабулі" — гэта выдатна!»* — сказаў ён у інтэрв’ю Радыё «Свабода», але дадаўшы, што гэта *«хутчэй, жэст адчаю, паколькі расійская папса настолькі жахлівая, настолькі беспрасветная і неканкурэнтаздольная, што, я думаю, і эксперты, якія галасавалі на гэтым нацыянальным фінале, і гледачы, правялі, так бы мовіць, галасаванне пратэсту, галасаванне супраць папсы, а не за этнічную музыку»*. Станоўча адклікаліся пра перамогу «Буранаўскіх бабуль» многія расійскія артысты і грамадскія дзеячы, сярод іх спявачкі Ганна Седакова, Таня Цярошына, спевакі Валерый Меладзэ і ўкраінскі спявак Іван Дорн, гурт «Марсель», памочнік прэзідэнта Расійскай Федэрацыі Аркадзь Дварковіч, тэлевядучая Вікторыя Лапырова, а таксама асноўныя канкурэнты гурта па адборачным туры — Цімаці, Дзіма Білан і Юлія Волкава.

Пазіцыі ў чартах
----------------

| Чарт (2012) | Найвышэйшаяпазіцыя |
| --- | --- |
| Аўстрыя Ö3 Austria Top 75 | 38 |
| Бельгія Ultratop Flanders | 37 |
| Вялікабрытанія Official Charts Company | 159 |
| Германія Media Control AG | 44 |
| Ірландыя (IRMA) | 61 |
| Расія (2M) | 1 |
| Расія (Tophit) | 83 |
| Швецыя Sverigetopplistan | 43 |
|

Зноскі
------

1. ↑
2. ↑  «Бурановские бабушки» не хотят, чтобы их считали фриками
3. 1 2  «Бурановские бабушки»: Богатые люди — очень закрытые, им опасно открываться. Но с нами — можно!
4. ↑  Игорь Крутой: Дуэт Аида-Тимати получил от меня «десятку», но им есть над чем работать
5. ↑  «Бурановские бабушки» поедут на Евровидение
6. ↑  *Гуру Кен*. Евровидение 2012: феномен «Бурановских бабушек» (руск.)(недаступная спасылка). *Новости шоу-бизнеса NEWSmusic.ru* (8 марта 2012). Архівавана з першакрыніцы 11 сакавіка 2012.
7. 1 2  Россию на «Евровидении» представит группа «Бурановские бабушки» (ВИДЕО) (руск.)(недаступная спасылка). *NEWSru.com* (8 марта 2012). Архівавана з першакрыніцы 14 верасня 2012.
8. ↑  «Бурановские бабушки». Этнокич против попсы (руск.)(недаступная спасылка). *Радыё «Свабода»* (8 марта 2012). Архівавана з першакрыніцы 14 верасня 2012.
9. ↑  *Седокова, Анна*. Real\_Sedokova **(нявызн.)**. *Twitter* (8 марта 2012 года).
10. ↑  *Терёшина, Таня*. Tanya\_Tereshina **(нявызн.)**. *Twitter* (8 марта 2012 года).
11. ↑  Дима Билан готов отдать победу «Бурановским бабушкам»
12. ↑  *Дорн, Иван*. IvanDorn **(нявызн.)**. *Twitter* (8 марта 2012 года).
13. ↑  *Марсель, Группа*. STEPAMARSEL **(нявызн.)**. *Twitter* (8 марта 2012 года).
14. ↑  *Дворкович, Аркадий*. advorkovich **(нявызн.)**. *Twitter* (8 марта 2012 года).
15. ↑  *Лопырёва, Виктория*. LopyrevaVika **(нявызн.)**. *Twitter* (8 марта 2012 года).
16. ↑  *Волкова, Юлия*. JuliaVolkova **(нявызн.)**. *Twitter* (8 марта 2012 года).
17. ↑  Buranovskiye Babushki — Party For Everybody Austriancharts.at (ням.). Ö3 Austria Top 40. Hung Medien.
18. ↑  Ultratop.be — Buranovskiye Babushki — Party For Everybody (гал.). Ultratop 50. ULTRATOP & Hung Medien / hitparade.ch.
19. ↑   Music Week — Official Charts Analysis (3rd June 2012)
20. ↑  Musicline.de — Chartverfolgung — Buranovskiye Babushki — Party For Everybody (ням.). Media Control Charts. PhonoNet GmbH.
21. ↑  >> IRMA << Irish Charts — Singles, Albums & Compilations Архівавана 29 лістапада 2014.
22. ↑  Russian Digital Tracks
23. ↑  Russian Airplay Chart(недаступная спасылка)
24. ↑  Swedishcharts.com — Buranovskiye Babushki — Party For Everybody. Singles Top 60. Hung Medien.

Спасылкі
--------

* Тэкст і пераклад песні на рускую мову
* Буранаўскія Бабулі. Відэа з выступлення на EUROVISION-2012. «PARTY for EVERYBODY»

| ⛭**Расія на конкурсе песні Еўрабачанне** |
| --- |
| 1994 · 1995 · ~~1996~~ · 1997 · ~~1998~~ · ~~1999~~ · 2000 · 2001 · 2002 · 2003 · 2004 · 2005 · 2006 · 2007 · **2008** · 2009 · 2010 · 2011 · 2012 · 2013 · 2014 · 2015 · 2016 · ~~2017~~ · 2018 · 2019 · ~~2020[ru]~~ · 2021[ru] · ~~2022[en]~~ |
| 1990-я | Юдзіфь · Філіп Кіркораў · ~~Андрэй Касінскі~~ · Ала Пугачова · ~~1998~~ · ~~1999~~ |
| 2000-я | Алсу · Мумий Тролль · Прэм’ер-міністр · Тату · Юлія Савічава · Наталля Падольская · Дзіма Білан · Serebro · **Дзіма Білан** · Анастасія Прыходзька |
| 2010-я | Пётр Наліч · Аляксей Вараб’ёў · Буранаўскія бабулі · Дзіна Гарыпава · Сёстры Талмачовы · Паліна Гагарына · Сяргей Лазараў · ~~Юлія Самойлава~~ · Юлія Самойлава · Сяргей Лазараў |
| 2020-я | Little Big · Маніжа |
| 1990-я | «Вечный странник» · «Колыбельная для вулкана» · ~~«Я это я»~~ · «Примадонна» · ~~1998~~ · ~~1999~~ |
| 2000-я | «Solo» · «Lady Alpine Blue» · «Northern Girl» · «Не верь, не бойся, не проси» · «Believe Me» · «Nobody Hurt No One» · «Never Let You Go» · «Song Number One» · «**Believe**» · «Мамо» |
| 2010-я | «Lost and Forgotten» · «Get You» · «Party for Everybody» · «What If» · «Shine» · «A Million Voices» · «You Are the Only One» · ~~«Flame Is Burning»~~ · «I Won’t Break» · «Scream» |
| 2020-я | ~~«UNO[ru]»~~ · «Russian Woman[ru]» |